ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1072/97 υποβολή: Christine Oddy (PSE) προς την Επιτροπή (21 Μαρτίου 1997)

Θέμα: Ανατολικό Ζαϊρ - πρόσφυγες από τη Ρουάντα

Η ανθρωπιστική βοήθεια προς τους πρόσφυγες του Ανατολικού Ζαΐρ διεκόπη λόγω των διενέξεων μεταξύ του ζαϊρινού στρατού και των ζαϊρινών επαναστατών Τούτσι/Banyamolenge. Εκατοντάδες χιλιάδες πρόσφυγες παραμένουν σήμερα αβοήθητοι και εγκαταλελειμμένοι.

Το ECHO κατέρτισε σχέδιο δράσης για την υλοποίηση προγράμματος παροχής βοήθειας η επιτυχία του οποίου εξαρτάται από δύο βασικές προϋποθέσεις:

- την πρόσβαση στα θύματα

- την προστασία των προσφύγων αλλά και των ατόμων που μεταφέρουν την ανθρωπιστική βοήθεια.

Τί σκοπεύει να πράξει η Επιτροπή προκειμένου να εξασφαλίσει ότι οι πρόσφυγες αυτοί θα λάβουν πράγματι την ανθρωπιστική βοήθεια και να εγγυηθεί την παροχή της αναγκαίας προστασίας για την ασφαλή επιστροφή των προσφύγων στην Ρουάντα;

Aπάντηση της κας Bonino εξ ονόματος της Επιτροπής (13 Μαΐου 1997)

Πράγματι, η Επιτροπή χορήγησε χρηματοδότηση 10,65 εκατ. ECU στις 11 Δεκεμβρίου 1996 για τους πρόσφυγες της Ρουάντα, με σκοπό να στηρίξει την ανθρωπιστική βοήθεια που αναπτύσσει η Ανώτατη Αρμοστεία των Ηνωμένων Εθνών για τους πρόσφυγες (HCR), περιλαμβανομένων των δράσεων επαναπατρισμού. Η HCR δημιούργησε με το Παγκόσμιο Επισιτιστικό Πρόγραμμα (ΠΕΠ) έναν κοινό πυρήνα για τη διαχείριση των μέσων οργανωτικής υποδομής για την επιχείρηση επαναπατρισμού.

Παρά τις υποσχέσεις που έκανε η «Συμμαχία» επιτέποντας πρόσβαση στο σύνολο των προσφύγων, στην πράξη αυτή η πρόσβαση δεν διευκολύνθηκε και μόνο στις αρχές Απριλίου η επισιτιστική βοήθεια μπόρεσε να φθάσει σε ορισμένους πρόσφυγες που βρίσκονταν σε κρίσιμη κατάσταση.

Εξάλλου, το ΠΕΠ έλαβε συνεισφορά 10 εκατ. ECU για το πρόγραμμα αναέριου ανεφοδιασμού ειδών διατροφής. Έπειτα από αίτηση του ΠΕΠ, η Επιτροπή συμφώνησε ώστε οι αεροπορικές επιχειρήσεις επαναπατρισμού να πραγματοποιηθούν επίσης από αυτή τη χρηματοδότηση.

Η «Συμμαχία» συμφώνησε για τη χρησιμοποίηση του αεροδρομίου του Kisangani ώστε να μπορέσουν να απομακρυνθούν τα πιο ευάλωτα άτομα απευθείας ως τη Ρουάντα. Ωστόσο, οι διαπραγματεύσεις που διεξάγει η Ύπατη Αρμοστεία για την απομάκρυνση των ανθρώπων με αεροπλάνα δεν είχαν ακόμη ολοκληρωθεί τη Δευτέρα, 7 Απριλίού 1997, επειδή η κυβέρνηση της Ρουάντα δεν έδινε άδεια για την προσγείωση των αεροπλάνων στο Kigali.

Όταν η Ύπατη Αρμοστεία θα έχει ολοκληρώσει τις διαπραγματεύσεις για την εφαρμογή του σχεδίου επαναπατρισμού, η Επιτροπή θα εξετάσει τις ενδεχόμενες αιτήσεις συμπληρωματικής χρηματοδότησης αφού λάβει υπόψη τη σημασία των μέσων επιμελητείας που θα τεθούν σε εφαρμογή.
ΓΡΑΠΤΗ ΕΡΩΤΗΣΗ E-0662/97 υποβολή: Ludivina Garcνa Arias (PSE) προς την Επιτροπή (6 Μαρτίου 1997)

Θέμα: Φορολογία επί των επιχειρήσεων

Πιστεύει η Επιτροπή ότι είναι δυνατόν κάποιες επιχειρήσεις να καταρτίζουν «a la cart» τις φορολογικές στρατηγικές τους για να πετύχουν καλύτερη μεταχείριση σε ό,τι αφορά το φόρο επί των επιχειρήσεων και να εξασφαλίσουν κοινοτικά κίνητρα και επιδοτήσεις, πράγμα που αλλοιώνει τις αντισταθμιστικές ενέργειες υπέρ των καθυστερημένων ή μειονεκτικών περιφερειών και έχει αντίκτυπο στον ελεύθερο ανταγωνισμό στο πλαίσιο της εσωτερικής αγοράς;

Μπορεί να υποστηριχθεί ότι οι ευρωπαϊκές μικρομεσαίες επιχειρήσεις έχουν σε ότι αφορά την κατάρτιση αναλόγων φορολογικών στρατηγικών τις ίδιες δυνατότητες με τις άλλες μεγαλύτερες επιχειρήσεις;

Δεν νομίζει η Επιτροπή ότι τα θέματα αυτά θα έπρεπε να αποτελέσουν αντικείμενο του προβληματισμού σχετικά με την φορολογική εναρμόνιση στην Ευρωπαϊκή Ένωση;

Απάντηση του κ. Monti εξ ονόματος της Επιτροπής (15 Μαΐου 1997)

Οι κοινοτικές επιδοτήσεις τις οποίες μπορούν να λάβουν οι επιχειρήσεις στις ενισχυόμενες περιοχές υπόκεινται στο φορολογικό καθεστώς το οποίο εφαρμόζεται στην εν λόγω περιοχή. Οι ενισχύσεις αυτές δεν μπορούν σε καμία περίπτωση να υπερβούν τα επιτρεπόμενα από την Επιτροπή ανώτατα όρια έντασης δυνάμει της πολιτικής του ανταγωνισμού. Τα ανώτατα αυτά όρια εκφράζονται σε καθαρό ισοδύναμο επιχορήγησης ώστε να ληφθούν υπόψη ιδίως οι διαφορές μεταξύ των κρατών μελών και οι περιοχές στον τομέα των φορολογικών καθεστώτων που εφαρμόζονται στις ενισχύσεις αυτές.

Οι ενισχύσεις αυτές παρέχονται στις μικρομεσαίες επιχειρήσεις (ΜΜΕ) στις εν λόγω περιοχές. Επίσης το φορολογιακό καθεστώς που εφαρμόζεται στις εν λόγω επιδοτήσεις εφαρμόζεται τόσο στις ΜΜΕ όσο και σε μεγαλύτερες επιχειρήσεις.

Όσον αφορά τη φορολογία των εταιρειών, το επίπεδο των διαφόρων φόρων των επιχειρήσεων αποτελεί αρμοδιότητα των κρατών μελών, αρκεί τα μέτρα που λαμβάνονται από τα κράτη μέλη να μην στρεβλώνουν τον ανταγωνισμό στην εσωτερική αγορά και να μην αποτρέπουν την ομαλή λειτουργία της εσωτερικής αγοράς. Επίσης, η Επιτροπή θέσπισε μια ομάδα πολιτικής στον τομέα της φορολογίας, υπό την προεδρία του μέλους της πιτροπής που έχει αρμοδιότητα για την φορολογία και η οποία συνίσταται από προσωπικούς αντιπροσώπους των υπουργών οικονομικών των κρατών μελών και αποσκοπεί στην εξέταση της δυνατότητας της εξεύρεσης κοινών λύσεων για τον τομέα της φορολογίας. Η ομάδα αυτή άρχισε τις εργασίες της στις 11 Μαρτίου και προβλέπονται σύντομα να γίνουν περαιτέρω συναντήσεις. Ένα σημαντικό θέμα στο πλαίσιο των συζητήσεων της ομάδας αποτελούν τα μέτρα για να αποφευχθεί επιζήμιος φορολογικός ανταγωνισμός. Η φορολογία των ΜΜΕ χαρακτηρίστηκε επίσης ως πιθανός τομέας για μελλοντικές συζητήσεις της ομάδας.
ΓΡΑΠΤΗ ΕΡΩΤΗΣΗ P-1214/97 υποβολή: Gary Titley (PSE) προς την Επιτροπή (26 Μαρτίου 1997)

Θέμα: Φορολόγηση αυτοκινήτων που ανήκουν σε πολίτες οι οποίοι κυκλοφορούν μεταξύ των κρατών μελών

Μπορεί η Επιτροπή να εξηγήσει τους κανόνες φορολόγησης των αυτοκινήτων που ανήκουν σε υπηκόους ενός κράτους μέλους, οι οποίοι αγοράζουν το αυτοκίνητό τους σε μία χώρα και έπειτα το χρησιμοποιούν σε άλλη χώρα της ΕΕ;

Απάντηση του κ. Monti εξ ονόματος της Επιτροπής (29 Απριλίου 1997)

Το θέμα της κυκλοφορίας αυτοκινήτων στην εσωτερική αγορά θα πρέπει να προσεγγιστεί ανάλογα με τις αρχές της οδηγίας του Συμβουλίου 83/182/ΕΟΚ της 28ης Μαρτίου 1983 που καθορίζει ένα καθεστώς φορολογικών απαλλαγών ((ΕΕ L 105 της 23.4.1983. )).

Το καθεστώς αυτό διαρθρώνεται με βάση την αρχή ότι όσοι έχουν την «συνήθη κατοικία τους» σε ένα κράτος μέλος μπορούν να χρησιμοποιούν ένα αυτοκίνητο σε άλλο κράτος μέλος εφόσον πληρούν τις προϋποθέσεις που προβλέπονται από την οδηγία, ιδιαίτερα συνεχή ή μη παραμονή που να μην υπερβαίνει τους έξι μήνες ανά περίοδο δώδεκα μηνών στην περίπτωση ιδιωτικής χρήσης.

Η οδηγία δίνει στο άρθρο 7 τον ορισμό της «συνήθους κατοικίας» που λαμβάνει υπόψη προσωπικές και επαγγελματικές σχέσεις στην οποία δεν παρεμβαίνει το κριτήριο της εθνικότητας.

Κατ'αρχάς, όσοι έχουν την «συνήθη κατοικία τους» σε καθορισμένο κράτος μέλος δεν μπορούν να χρησιμοποιήσουν στο κράτος αυτό παρά αυτοκίνητα με αριθμό κυκλοφορίας του εν λόγω κράτους είτε είναι ιδιοκτήτες είτε όχι αυτού του αυτοκινήτου.

Στην ιδιαίτερη περίπτωση αγοράς καινούργιου αυτοκινήτου εν όψει της κυκλοφορίας του σε άλλο κράτος μέλος από αυτό της αγοράς, ο Φόρος Προστιθέμενης Αξίας (ΦΠΑ) θα πρέπει να καταβληθεί στο κράτος μέλος όπου θα κυκλοφορήσει το αυτοκίνητο, ακόμη και αν το όχημα αποκτήθηκε σε άλλο κράτος μέλος (άρθρο 28δισ, παράγραφος 1 και 2 της έκτης οδηγίας ΦΠΑ 77/388/ΕΟΚ ((ΕΕ L 145 της 13.6.1977. ))).

Στην περίπτωση όπου το Αξιότιμο Μέλος του Κοινοβουλίου έχει υπόψη του έναν ιδιαίτερο φάκελο, η Επιτροπή είναι διατεθειμένη να τον εξετάσει, λαμβανομένου υπόψη ότι μπορούν να δημιουργηθούν προβλήματα εφαρμογής, ειδικότερα σε ότι αφορά τον καθορισμό του τόπου της «συνήθους κατοικίας» του χρήστη.
ΓΡΑΠΤΗ ΕΡΩΤΗΣΗ E-1149/97 υποβολή: Lucio Manisco (GUE/NGL) προς το Συμβούλιο (2 Απριλίου 1997)

Θέμα: Παραβίαση ανθρωπίνων δικαιωμάτων στις Ηνωμένες Πολιτείες

Η πολίτις της Ευρωπαϊκής Ένωσης Silvia Barardini κρατείται από 14ετίας σε φυλακή των ΗΠΑ για υποτιθέμενη ανάμειξή της σε τρομοκρατική οργάνωση, παρόλο που η ίδια δεν διέπραξε κανένα έγκλημα. Τα ξημερώματα της 21ης Δεκεμβρίου 1996, άνδρες με εξάρτιση για παρέμβαση σε καταστάσεις μέγιστου κινδύνου την ξύπνησαν βίαια και, δεμένη χειροπόδαρα με αλυσίδες, την οδήγησαν σε νοσοκομείο και της πέρασαν γύρω από το κορμί πλαστική αλυσίδα που, ανάλογα με τις κινήσεις της κρατούμενης, εξέπεμπε ηχητικά σήματα συναγερμού. Στο νοσοκομείο, λόγω των δύο εγχειρήσεων που είχε υποστεί ήδη στη φυλακή για καρκίνο της μήτρας, υποβλήθηκε σε αξονική τομογραφία στο πλαίσιο της ετήσιας εξέτασης. Μεταφέρθηκε με θωρακισμένο αυτοκίνητο συνοδεία 15 ανδρών και υποβλήθηκε στην ιατρική εξέταση παρουσία των δεσμοφυλάκων για» λόγους ασφαλείας».

1. Υπενθυμίζοντας ότι, σύμφωνα με τα δικαιώματα του ανθρώπου, η έκτιση των ποινών φυλάκισης αποβλέπει στην αναμόρφωση του καταδίκου και δεν πρέπει να περιλαμβάνει σωματικά και ψυχικά βασανιστήρια, δεν πιστεύει το Συμβούλιο ότι η συμπεριφορά του προσωπικού της φυλακής απέναντι στη συγκεκριμένη πολίτιδα της Ένωσης αντιβαίνει προς τα στοιχειωδέστερα δικαιώματα του ανθρώπου και θα πρέπει να καταδικαστεί αυστηρά;

2. Τι μέτρα προτίθεται να λάβει το Συμβούλιο προκειμένου να σταματήσουν οι παραβιάσεις των ανθρωπίνων δικαιωμάτων στις φυλακές των Η.Π.Α;

Κοινή απάντηση στις γραπτές ερωτήσεις Ε-1149/97 και Ε-1150/97 (16 Ιουνίου 1997)

Οι ελάχιστοι κανόνες για τη μεταχείρηση των κρατουμένων ορίζονται στο Διεθνές Σύμφωνο για τα ατομικά δικαιώματα )ICCPR) της 16ης Δεκεμβρίου 1996 και στη Σύμβαση των Ηνωμένων Εθνών κατά των βασανιστηρίων και άλλων τρόπων σκληρής απάνθρωπης ή ταπεινωτικής μεταχείρισης ή τιμωρίας της 10ης Δεκεμβρίου 1984. Οι ΗΠΑ αποτελούν συμβαλλόμενο μέρος τόσο στο ICCPR όσο και στη Σύμβαση των Ηνωμένων Εθνών. Το Συμβούλιο αναμένει ότι όλα τα κράτη, συμβαλλόμενα μέρη σε αυτά και σε άλλα διεθνή μέσα θα τηρήσουν τις δεσμεύσεις και της υποχρεώσεις που ανέλαβαν.
ΓΡΑΠΤΗ ΕΡΩΤΗΣΗ E-1399/97 υποβολή: Olivier Dupuis (ARE) προς την Επιτροπή (22 Απριλίου 1997)

Θέμα: Δεκαετία των Αυτόχθονων Πληθυσμών της Υφηλίου των Ηνωμένων Εθνών

Υπό το φως της Δεκαετίας των Αυτόχθονων Πληθυσμών της Υφηλίου των Ηνωμένων Εθνών, από την οποία έχει ήδη παρέλθει σχεδόν το πρώτο τέταρτο, είναι σε θέση η Επιτροπή να αναφέρει τα έργα μέσω των οποίων έχει υποστηρίξει τους αυτόχθονες πληθυσμούς της Φινλανδίας το 1995 και 1996;

Είναι σε θέση η Επιτροπή να καταρτίσει αναλυτικό πίνακα με τα ονόματα των έργων και τα ποσά της οικονομικής ενίσχυσης που έχει καταβάλει για όλα τα διαφορετικά χρηματοδοτικά μέσα που διαθέτει προκειμένου να υποστηρίξει τους αυτόχθονες πληθυσμούς της Φινλανδίας;

Πιστεύει η Επιτροπή ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών η οποία έχει καλέσει τα κράτη και τις διακυβερνητικές οργανώσεις να προωθήσουν τα δικαιώματα και τα συμφέροντα των αυτόχθονων πληθυσμών που ζουν στο έδαφός τους, όπως, εξάλλου, προκύπτει και από τον τίτλο της Δεκαετίας: «Αυτόχθονες Πληθυσμοί: Εταίροι εν Δράσει»;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1398/97, E-1399/97 και E-1401/97 (29 Μαίου 1997)

Η Επιτροπή συνεισφέρει στη δράση της διεθνούς κοινότητας για τον σεβασμό των δικαιωμάτων του ανθρώπου και των θεμελιωδών ελευθεριών των ιθαγενών.

Το 1996, η Επιτροπή υποστήριξε συγκεκριμένα το ειδησεογραφικό δελτίο που δημοσιεύει η»Εuropean alliance with indigenous peoples», με στόχο την ενημέρωση μιας ομάδας ατόμων που τους αφορούν οι ενέργειες που πραγματοποιεί η Κοινότητα σχετικά με τα προβλήματα των ιθαγενών. Το εν λόγω ειδησεογραφικό δελτίο δημοσίευσε, τον Οκτώβριο και Νοέμριο 1996, δύο άρθρα που αφορούν ειδικότερα την κατάσταση των ιθαγενών στη γαλλική Γουιάνα και στη Φινλανδία.

Μέχρι τώρα, η Κοινότητα δεν έχει υιοθετήσει πολιτική για τους ιθαγενείς και τη συνεργασία για την ανάπτυξη. Εντούτοις, πολλά κοινοτικά μέσα αναφέρονται σε αυτούς τους πληθυσμούς και στην αναγκαιότητα προώθησης της συμμετοχής των εν λόγω κοινοτήτων στα αναπτυξιακά προγράμματα. Τέλος, μεταξύ των στόχων για τη διατήρηση των τροπικών δασών συγκαταλέγεται η βελτίωση των συνθηκών διαβίωσης των τοπικών πληθυσμών, που αποτελεί απαραίτητο παράγοντα της διατήρησης των εν λόγω δασών.
ΓΡΑΠΤΗ ΕΡΩΤΗΣΗ E-1150/97 υποβολή: Lucio Manisco (GUE/NGL) προς το Συμβούλιο (2 Απριλίου 1997)

Θέμα: Παραβίαση των ανθρωπίνων δικαιωμάτων στις Η.Π.Α.

Σύμφωνα με σοβαρές καταγγελίες της διεθνούς οργάνωσης για την προστασία των ανθρωπίνων δικαιωμάτων, «Human Right Watch», αυξάνεται συνεχώς ο αριθμός των γυναικών κρατουμένων που γίνονται θύματα βιασμού και σεξουαλικών παρενοχλήσεων στις φυλακές των Η.Π.Α. Σύμφωνα με εκτενή έκθεση της ανωτέρω οργάνωσης τα διευθυντικά στελέχη των φυλακών και οι δεσμοφύλακες ασελγούν όλο και πιο συχνά αλλά οι αρχές δεν παρεμβαίνουν. Οι κρατούμενες - συνεχίζει η έκθεση - εξαναγκάζονται να εκτελέσουν τις πιο ταπεινωτικές σεξουαλικές πράξεις και αν μείνουν έγκυοι αναγκάζονται να υποβληθούν σε άμβλωση. Παρά τις καταγγελίες, όμως, το Υπουργείο Δικαιοσύνης δεν παρεμβαίνει κατά τον δέοντα τρόπο με αποτέλεσμα να συνεχίζονται αυτά τα έκτροπα.

Σε τι διαβήματα σκοπεύει να προβεί το Συμβούλιο προς τη Κυβέρνηση και το Υπουργείο Δικαιοσύνης των Η.Π.Α προκειμένου να εξασφαλίσει ότι οι πρακτικές αυτές, που ταπεινώνουν και εξευτελίζουν τις γυναίκες, θα σταματήσουν στη σύμμαχο και φίλη αυτή χώρα, και ότι θα γίνουν, επιτέλους, σεβαστά τα ανθρώπινα δικαιώματα στις φυλακές των Η.Π.Α;

Κοινή απάντηση στις γραπτές ερωτήσεις Ε-1149/97 και Ε-1150/97 (16 Ιουνίου 1997)

Οι ελάχιστοι κανόνες για τη μεταχείρηση των κρατουμένων ορίζονται στο Διεθνές Σύμφωνο για τα ατομικά δικαιώματα )ICCPR) της 16ης Δεκεμβρίου 1996 και στη Σύμβαση των Ηνωμένων Εθνών κατά των βασανιστηρίων και άλλων τρόπων σκληρής απάνθρωπης ή ταπεινωτικής μεταχείρισης ή τιμωρίας της 10ης Δεκεμβρίου 1984. Οι ΗΠΑ αποτελούν συμβαλλόμενο μέρος τόσο στο ICCPR όσο και στη Σύμβαση των Ηνωμένων Εθνών. Το Συμβούλιο αναμένει ότι όλα τα κράτη, συμβαλλόμενα μέρη σε αυτά και σε άλλα διεθνή μέσα θα τηρήσουν τις δεσμεύσεις και της υποχρεώσεις που ανέλαβαν.
ΓΡΑΠΤΗ ΕΡΩΤΗΣΗ E-1398/97 υποβολή: Olivier Dupuis (ARE) προς την Επιτροπή (22 Απριλίου 1997)

Θέμα: Δεκαετία των Αυτόχθονων Πληθυσμών της Υφηλίου των Ηνωμένων Εθνών

Υπό το φως της Δεκαετίας των Αυτόχθονων Πληθυσμών της Υφηλίου των Ηνωμένων Εθνών, από την οποία έχει ήδη παρέλθει σχεδόν το πρώτο τέταρτο, είναι σε θέση η Επιτροπή να αναφέρει τα έργα μέσω των οποίων έχει υποστηρίξει τους αυτόχθονες πληθυσμούς της Γαλλικής Γουϊάνας το 1995 και 1996;

Είναι σε θέση η Επιτροπή να καταρτίσει αναλυτικό πίνακα με τα ονόματα των έργων και τα ποσά της οικονομικής ενίσχυσης που έχει καταβάλει για όλα τα διαφορετικά χρηματοδοτικά μέσα που διαθέτει προκειμένου να υποστηρίξει τους αυτόχθονες πληθυσμούς της Γαλλικής Γουϊάνας;

Πιστεύει η Επιτροπή ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών η οποία έχει καλέσει τα κράτη και τις διακυβερνητικές οργανώσεις να προωθήσουν τα δικαιώματα και τα συμφέροντα των αυτόχθονων πληθυσμών που ζουν στο έδαφός τους, όπως, εξάλλου, προκύπτει και από τον τίτλο της Δεκαετίας: «Αυτόχθονες Πληθυσμοί: Εταίροι εν Δράσει»;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1398/97, E-1399/97 και E-1401/97 (29 Μαίου 1997)

Η Επιτροπή συνεισφέρει στη δράση της διεθνούς κοινότητας για τον σεβασμό των δικαιωμάτων του ανθρώπου και των θεμελιωδών ελευθεριών των ιθαγενών.

Το 1996, η Επιτροπή υποστήριξε συγκεκριμένα το ειδησεογραφικό δελτίο που δημοσιεύει η»Εuropean alliance with indigenous peoples», με στόχο την ενημέρωση μιας ομάδας ατόμων που τους αφορούν οι ενέργειες που πραγματοποιεί η Κοινότητα σχετικά με τα προβλήματα των ιθαγενών. Το εν λόγω ειδησεογραφικό δελτίο δημοσίευσε, τον Οκτώβριο και Νοέμριο 1996, δύο άρθρα που αφορούν ειδικότερα την κατάσταση των ιθαγενών στη γαλλική Γουιάνα και στη Φινλανδία.

Μέχρι τώρα, η Κοινότητα δεν έχει υιοθετήσει πολιτική για τους ιθαγενείς και τη συνεργασία για την ανάπτυξη. Εντούτοις, πολλά κοινοτικά μέσα αναφέρονται σε αυτούς τους πληθυσμούς και στην αναγκαιότητα προώθησης της συμμετοχής των εν λόγω κοινοτήτων στα αναπτυξιακά προγράμματα. Τέλος, μεταξύ των στόχων για τη διατήρηση των τροπικών δασών συγκαταλέγεται η βελτίωση των συνθηκών διαβίωσης των τοπικών πληθυσμών, που αποτελεί απαραίτητο παράγοντα της διατήρησης των εν λόγω δασών.
ΓΡΑΠΤΗ ΕΡΩΤΗΣΗ E-0131/97 υποβολή: Νικήτας Κακλαμάνης (UPE) προς την Επιτροπή (3 Φεβρουαρίου 1997)

Θέμα: Καταδίκη Ιεράρχη στην Τουρκία

Με μια πρωτοφανή επέμβαση στην ελευθερία και αυτοτέλεια της Ορθοδόξου Εκκλησίας οι τουρκικές αρχές κατεδίκασαν σε πεντάμηνη φυλάκιση τον Ιεράρχη του Οικουμενικού Πατριαρχείου Μητροπολίτη Λαοδικείας κο Ιάκωβο, με την κατηγορία ότι παρέστη σε Εσπερινό που ετελέσθη σε Ιερό Ναό της Βουλγαρικής Κοινότητας Φαναρίου (Κωνσταντινούπολη).

Είναι προφανές ότι η υπόθεση μπορεί να πάρει επικίνδυνες διαστάσεις ανάμεσα στην Τουρκία και την Ελλάδα, και αποτελεί μια ακόμη απόδειξη για το πως αντιλαμβάνεται η Τουρκία την ελευθερία της θρησκευτικής έκφρασης.

Ερωτάται η Επιτροπή πώς πρόκειται να αντιδράσει σε αυτές τις ωμές παραβιάσεις των βασικών ανθρωπίνων δικαιωμάτων σε ένα Κράτος με το οποίο είναι συνδεδεμένη τελωνειακά η ΕΕ.

Συμπληρωματική απάντηση του κ.Van den Broek εξ ονόματος της Επιτροπής (30 Μαΐου 1997)

Συμπληρωματικά στην απάντηση, της 6ης Μαρτίου 1997, οι πληροφορίες που συγκέντρωσε η αντιπροσωπεία της Επιτροπής στην Άγκυρα δείχνουν ότι ο κ. Ιάκωβος, τουρκικής υπηκοότητας και αρχιερέας του Οικουμενικού Πατριαρχείου Λαοδικίας, προσήλθε πέρσι, κατόπιν προσκλήσεως του θρησκευτικού αρχηγού της βουλγαρικής κοινότητας, στην λειτουργία της εκκλησίας του Φαναρίου (Ιστανμπούλ). Για άγνωστους λόγους, ο ιερέας της εκκλησίας του Φαναρίου κατηγόρησε τον κ. Ιάκωβο ότι παρενοχλεί την τάξη της τελετής και τα τουρκικά δικαστήρια τον καταδίκασαν σε πεντάμηνο φυλάκιση, το Νοέμβριο του 1997. Ο κ. Ιάκωβος υπέβαλε έφεση γι'αυτήν την απόφαση και μέχρι σήμερα είναι ελεύθερος. Προς το παρόν, δεν είναι γνωστή η προβλεπόμενη ημερομηνία για την εκδίκαση της έφεσης.
ΓΡΑΠΤΗ ΕΡΩΤΗΣΗ E-1401/97 υποβολή: Olivier Dupuis (ARE) προς την Επιτροπή (22 Απριλίου 1997)

Θέμα: Δεκαετία των Αυτόχθονων Πληθυσμών της Υφηλίου των Ηνωμένων Εθνών

Υπό το φως της Δεκαετίας των Αυτόχθονων Πληθυσμών της Υφηλίου των Ηνωμένων Εθνών, από την οποία έχει ήδη παρέλθει σχεδόν το πρώτο τέταρτο, είναι σε θέση η Επιτροπή να αναφέρει τα έργα μέσω των οποίων έχει υποστηρίξει τους αυτόχθονες πληθυσμούς της Σουηδίας το 1995 και 1996;

Είναι σε θέση η Επιτροπή να καταρτίσει αναλυτικό πίνακα με τα ονόματα των έργων και τα ποσά της οικονομικής ενίσχυσης που έχει καταβάλει για όλα τα διαφορετικά χρηματοδοτικά μέσα που διαθέτει προκειμένου να υποστηρίξει τους αυτόχθονες πληθυσμούς της Σουηδίας;

Πιστεύει η Επιτροπή ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών η οποία έχει καλέσει τα κράτη και τις διακυβερνητικές οργανώσεις να προωθήσουν τα δικαιώματα και τα συμφέροντα των αυτόχθονων πληθυσμών που ζουν στο έδαφός τους, όπως, εξάλλου, προκύπτει και από τον τίτλο της Δεκαετίας: «Αυτόχθονες Πληθυσμοί: Εταίροι εν Δράσει»;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1398/97, E-1399/97 και E-1401/97 (29 Μαίου 1997)

Η Επιτροπή συνεισφέρει στη δράση της διεθνούς κοινότητας για τον σεβασμό των δικαιωμάτων του ανθρώπου και των θεμελιωδών ελευθεριών των ιθαγενών.

Το 1996, η Επιτροπή υποστήριξε συγκεκριμένα το ειδησεογραφικό δελτίο που δημοσιεύει η»Εuropean alliance with indigenous peoples», με στόχο την ενημέρωση μιας ομάδας ατόμων που τους αφορούν οι ενέργειες που πραγματοποιεί η Κοινότητα σχετικά με τα προβλήματα των ιθαγενών. Το εν λόγω ειδησεογραφικό δελτίο δημοσίευσε, τον Οκτώβριο και Νοέμριο 1996, δύο άρθρα που αφορούν ειδικότερα την κατάσταση των ιθαγενών στη γαλλική Γουιάνα και στη Φινλανδία.

Μέχρι τώρα, η Κοινότητα δεν έχει υιοθετήσει πολιτική για τους ιθαγενείς και τη συνεργασία για την ανάπτυξη. Εντούτοις, πολλά κοινοτικά μέσα αναφέρονται σε αυτούς τους πληθυσμούς και στην αναγκαιότητα προώθησης της συμμετοχής των εν λόγω κοινοτήτων στα αναπτυξιακά προγράμματα. Τέλος, μεταξύ των στόχων για τη διατήρηση των τροπικών δασών συγκαταλέγεται η βελτίωση των συνθηκών διαβίωσης των τοπικών πληθυσμών, που αποτελεί απαραίτητο παράγοντα της διατήρησης των εν λόγω δασών.
ΓΡΑΠΤΗ ΕΡΩΤΗΣΗ E-1055/97 υποβολή: Jesϊs Cabezσn Alonso (PSE) προς την Επιτροπή (19 Μαρτίου 1997)

Θέμα: Κοινή μεταναστευτική πολιτική

Έχοντας υπόψη τα μέτρα που έλαβαν ορισμένα κράτη μέλη (κυρίως μέτρα αστυνόμευσης ή μέτρα που περιορίζουν τα ατομικά δικαιώματα όσον αφορά τον έλεγχο και τη ρύθμιση της μετανάστευσης), δεν νομίζει η Επιτροπή ότι είναι απαραίτητη μια κοινή μεταναστευτική πολιτική ως εγγύηση ότι όλα τα κράτη μέλη θα εφαρμόζουν πολιτισμένα κατά βάση μέτρα για τη ρύθμιση της ροής μεταναστών από τρίτες χώρες; Τί πρόοδος έχει επιτευχθεί στο θέμα αυτό;

Απάντηση της κας Gradin εξ ονόματος της Επιτροπής (15 Μαΐου 1997)

Όσον αφορά το άσυλο, το κατάλληλο πλαίσιο είναι εκείνο της Σύμβασης της Γενεύης ((Σύμβαση της 28ης Ιουλίου 1951 περί του καθεστώτος των προσφύγων. )). Σχετικά με τη μετανάστευση, κάθε κράτος μέλος διαθέτει σήμερα τους δικούς του κανόνες. Από την πλευρά της, η Επιτροπή επιβεβαιώνει τις κατευθύνσεις που είχε χαράξει στην ανακοίνωσή της του Φεβρουαρίου 1994 ((Ανακοίνωση της Επιτροπής στο Συμβούλιο και το Ευρωπαϊκό Κοινοβούλιο για τις πολιτικές στον τομέα της μετανάστευσης και του ασύλου της 24ης Φεβρουαρίου 1994 - έγγρ. COM (94) 23 τελικό. )) σχετικά με τη μετανάστευση και το άσυλο, στην οποία τόνιζε την ανάγκη μιας σφαιρικής και ισορροπημένης προσέγγισης του ζητήματος της μετανάστευσης. Η προσέγγιση αυτή πρέπει να βασίζεται σ' έναν καλό έλεγχο των μεταναστευτικών ροών, που να είναι σύμφωνος με τους στόχους της Ένωσης και ο οποίος περιλαμβάνει διάφορες πλευρές:

- δράση επί των βασικών αιτίων της μετανάστευσης, μέσω μιας αναπτυξιακής πολιτικής που παράγει αποτελέσματα στο φαινόμενο αυτό,

- σαφής πολιτική των κανόνων αποδοχής υπηκόων τρίτων χωρών στην Ένωση, με στόχο τη διαμονή τους σ' αυτήν για λόγους απασχόλησης, σπουδών ή στο πλαίσιο της οικογενειακής συνένωσης,

- κανόνες που διέπουν τη διαμονή υπηκόων τρίτων χωρών που κατοικούν νομίμως στην Ένωση, ιδίως εκείνων που είναι μόνιμα εγκατεστημένοι σε κράτος μέλος,

- αποτελεσματική καταπολέμηση της λαθρομετανάστευσης και της σωματεμπορίας.

Πράγματι, μετά την έναρξη της ισχύος της Συνθήκης για την Ευρωπαϊκή Ένωση, το Συμβούλιο, συνεχίζοντας τις προγενέστερες εργασίες του, θέσπισε, αφενός, μερικά κείμενα σχετικά με την αποδοχή υπηκόων τρίτων χωρών και, αφετέρου, πάνω από δεκαπέντε κείμενα σχετικά με την απομάκρυνση των λαθρομεταναστών ((Τα περισσότερα από τα κείμενα αυτά δημοσιεύτηκαν στην ΕΕ αριθ. C 274 της 19.9.1996. )).

Η Επιτροπή, αναγνωρίζοντας τη σπουδαιότητα που έχει η καταπολέμηση της λαθρομετανάστευσης, τόνισε επανειλημμένα τις ανησυχίες της μπροστά στην ανισορροπία που παρατηρείται μεταξύ της εργασίας που επιτελείται στον τομέα της απομάκρυνσης εις βάρος μιας σαφούς πολιτικής ως προς τους κανόνες αποδοχής. Υπογράμμισε ιδίως το γεγονός ότι οι πράξεις που θεσπίζει το Συμβούλιο στον τομέα αυτό (ψηφίσματα, συμπεράσματα, συστάσεις) παρέχουν ελάχιστη νομική ασφάλεια. Για το λόγο αυτό, η Επιτροπή σε πολλές περιπτώσεις δήλωσε ότι προετοιμάζει ένα σχέδιο κειμένου που αφορά την εν λόγω σφαιρική προσέγγιση του θέματος της αποδοχής και το οποίο παρουσιάζει μεγαλύτερη νομική ασφάλεια.